المتحف البريطانى

المتحف البريطانى (انجليزى: British Museum) فى لندن ، انجلترا، الدار القوميه اللى بتحفظ التراث الأدبى و العلمى و الفنى فى المملكه المتحده. بيضم الاف المخطوطات الغربيه و الشرقيه، و التحف و العملات و البرديات و اللوحات الفنيه. بيعتبر من اكبر و أهم المتاحف فى العالم.

 تاريخ 
اتنشأ المتحف البريطانى سنة 1753 ، و زادت مجموعاته و تحفه بسرعه باحسن صدور قانون الايداع ، و باحسن الهدايا و المجموعات الضخمه اللى اتضافت ليه.

 معروضات 
المتحف فيه اقدم نسخ الكتاب المقدس ، و كانت اصلا فى دير سانت كاترين فى سينا فى مصر، لكن اتسرقت و اتنقلت لروسيا القيصريه و اتباعت للمتحف. فيه كمان تحف اسلاميه و مصاحف قيمه ، و حجر رشيد اللى لقاه عسكر الحمله الفرنسيه فى مصر و اخده الانجليز بعد ما احتلوا اسكندريه، و اللى قدر شامبوليون عن طريق نسخه اتعملت منه حل لغز اللغه الهيروغليفيه.

 ابحاث 
المتحف البريطانى بيصدر فهارس كتيره و كتب ابحاث عن محتوياته، و فيه مكتبه من اكبر و أهم المكتبات فى العالم.

 مصادر 
 الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972.
 The New Encyclopædia Britannica, Micropædia,H.H. Berton Publisher,1973-1974

 لينكات برانيه 
 المتحف البريطانى

بريطانى
تصنيف:لندن
تصنيف:متاحف فى المملكه المتحده
تصنيف:متاحف المملكه المتحده
تصنيف:متاحف